Aalborg Stiftstidende, 1830-12-15
Det polske Garde-Jægerregiment tilligemed nogle Detaschementer polsk Jnfanterie og flere Piece Artillerie, som hidtil vare forblevne hos Storfyrsten, ere senere vendte tilbage til Warschau, imedens, han i Spidsen for de russiske Tropper, om Formiddagen den 3die December fortsatte sit Tilbagetog over Gora til Briese-Litewski. Samme Dag skal den urolige Aand ogsaa være kommen til Udbrud i Calisch, hvor Kosakkerne ved Grændsen vare afvæbnede, Stadens Commandant belagt med Arrest og et meget stort Antal fornemme Adelsmænd ganske uventet indtrufne. Dette er Alt, hvad en streng og aarvaagen Con sur endnu har ladet komme til offentlig Kundskab gjennem de politiske Blade om Urolighederne i Polen. Om deres Caracteer vil man i Leipzig have Efterretninger, som meddele, at de have været ledsagede af rædselfulde Excesser mod de sig i Warschau opholdende Russer, og at Storfyrsten med sin Gemalinde, en Fyrstinde von Lowicz, kun ved et lykkeligt Tilfælde have undgaaet den over dem svævende Livsfare. Allerede for flere Uger siden vil man have opdaget Spor til en Sammensværgelse, som hemmelig organiserede sig, og havde troet ved energiske Forholdsregler mod de formeentlige Hovedmænd at kunne qvæle det Onde i Fødselen, men at denne Forventning slog feil, have Begivenhederne godtgjort. Verlin, den 7de Decbr. De beklagelige Begivenheder i Polen have foranlediget Kongen til at tage militaire Forholdsregler i sine Grændse-Provindser, baade for at sikkre mod Udbrudet af Jldesindedes Planer i det Jndre og mod oprørske Hobes Jndfald udenfra. Desaarsag formeres det hele 5te Armeecorps i Storhertugdømmet Posen, saavelsom en Deel af det 1ste, 2det og 6te Corps i Øst- og Vestpreussen og Pommern, og det 8de Armeecorps i Schlesien rykker under General Ziethen mod den polske Grændse. Samtlige commanderende Generaler ere forsynede med udstrakte Fuldmagter og Jnstructioner. Tilsyneladende er Roligheden vendt tilbage i Warschau og Banken har igjen begyndt sine Forretninger. De fra Storfyrsten tilbagevendte polske Tropper have offentlig aflagt en ny Troskabseed og hele den mandlige Befolkning i det nuværende Kongerige Polen, med Jndbegreb af Jndvaanerne i de Provindser, som tidligere indlemmedes i det russiske Rige, er kaldt til Vaaben, forsaavidt som den er i en Alder fra 15 til 45 Aar. Over hele Hæren befaler General Chiopicki med uindskrænket Fuldmagt. At saadanne Begivenheder i et Naborige dagligen mere og mere maa spænde Opmærksomheden i Preussens Residentsstad, er naturligt. Vel lader det ikke til, at Jnsurgenterne endnu overlade sig til et daarligt Haab om Uafhængighed, men de skulle dog have givet den til Keiseren afsendte Deputation Jnstruction om, at giøre Fordring paa Opfyldelsen af nogle af hans Formand formeentlig givne Løfter om, atter at forene de tidligere i Rusland indlemmede polske Provindser med det nuværende Kongerige Polen, saavelsom paa en i det hele aldeles afsondret Administration. Paa disse Fordringer har Constantin ikke kunnet indlade sig, men skal have erklæret, ikke at ville øve Fjendtligheder paa noget Punkt, forinden Keiserens nærmere Bestemmelse indtræffer, imod at Jnsurgenterne heller ikke lægge nogen Hindring i Veien for de russiske Troppers Marsch til Grændsen. Vel have Jnsurgenterne dristet sig til i deres Proclamationer ogsaa at opfordre Jndvaanerne i de polskerussiske Provindser til Opstand, men berøre dog endnu ikke de andre Dele af deres Land, som forTiden staae under østerrigsk og preussisk Scepter. Saameget er imidlertid vist, at Calisch har sluttet sig til Oprørerne, og at Jndvaanerne der have nedrevet det Keiserlige Vaaben.